Mesinski prolaz
Mesinski prolaz (ital.: Stretto di Messina) je morski prolaz između ostrva Sicilije na zapadu i ostatka italijanskog teritorija, odnosno Apeninskog poluostrva na istoku. Prolaz je nazvan po najvećem gradu koji se nalazi na njegovim obalama, Messini. Moreuz povezuje Tirensko more na sjeveru sa Jonskim morem na jugu. Na najužem dijelu prolaz je širok oko 3,1 km, u blizini grada Messina širine je oko 5,1 km a maksimalna dubina prolaza iznosi 250 metara. Prolaz se odlikuje jakim plimnim strujama, što rezultira jedinstvenim morskim ekosistemom. Sjeverni dio prolaza se kroz historiju povezivao s grčkim antičkim legendama o Skili i Haribdi. Sa svojim oblikom uskog grla, prolaz predstavlja važan tranzitni put za migraciju mnogih ptičjih vrsta.